  Майя Бывальцева Туннэ, 21-тӥ тулыспалэ, Москваын Спортэз яратӥсьёслэн нырысетӥ огъяросси тол шудонъёссылы сӥзем пресс-конференци ортчиз. Ӵошатсконъёс Удмуртиын 2–4 южтолэзе мынозы. Удмуртилэн тӧроез Александр Бречалов Россиысь спортъя министрен Павел Колобковен, Россиысь триатлонъя федерацилэн вице-президентэныз Алексей Ческидовен но Олимпиадалэн биатлонъя кык полэс призёреныз Иван Черезовен ӵош шоркарысь журналистъёслы та аспӧртэм ӵошатсконъёс сярысь веразы но соосты отчы пыриськыны ӧтизы. Со сяна, ужрадын ӵошатсконъёслэсь медальёссэ возьматӥзы. Котькуд пыриськись финишёрлэсь медальзэ басьтоз, нош вормисьёс но призёръёс — зарни, азвесь но бронза медальёсты. Тодэ вайытом, Спортэз яратӥсьёслэн нырысетӥ огъяросси тол шудонъёсазы спортысь 9 амалъёсъя 259 комплект медальёс понна вожвылъяськон мыноз. Тегъёс: Мерлык Спорт Удмуртия АлександрБречалов  